{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":15,"n_cols":6,"rows_kept":15,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga Zakona o provedbi projekata međunarodne institucionalne suradnje Europske unije i projekata tehničke pomoći"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA NARODNA BANKA","I. UVODNE ODREDBE,\nČlanak 2.","Pojam \"Vodeći partner\" koji je definiran točkom 6. stavka 1. obuhvaća instituciju države članice EU dok pojam \"Sudjelujući partner\" definiran točkom 7. stavkom 1. obuhvaća državu članicu EU. Predlaže se uskladiti ove dvije definicije na način da se u obje točke na istovjetan način navede ili država članica EU ili institucija države članice EU.\n\nTakođer predlaže se dodatno uvesti i definicije pojmova \"Mlađi voditelj projekta\" (Junior Project Leader), \"Voditelj komponente\" (Voditelj komponente) i \"Projektni sažetak\"."]
[2,"Vlado Novaković","I. UVODNE ODREDBE,\nČlanak 2.","Predlažem izmjenu naziva \"Projekt tehničke pomoći\" u Projekt stručne pomoći. U ENG technical u ovom smislu znači struka. Scientific and technical znači znanstvena i stručna, a ne znanstvena i tehnička. U HR jeziku izraz technical vezan je uz tehniku."]
[3,"HRVATSKA NARODNA BANKA","II. TWINNING,\nČlanak 3.","S obzirom da se u stavku 2. spominje \"projektni sažetak\" ukazuje se svrsishodnim u definicijama pojmova u članku 2. stavku 1. definirati i taj pojam."]
[4,"HRVATSKA NARODNA BANKA","II. TWINNING,\nČlanak 7.","Iz pojedinih dijelova Twinning Manuala (npr. iz Annexa B i dr.) proizlazi da bi dugoročni twinning savjetnik, za vrijeme trajanja projekta, primao naknadu za plaću od institucije koja ga uputila na taj zadatak, a toj instituciji pripada pravo nadoknadu njegove plaće iz proračuna projekta. \nSuprotno tome, odredba predloženog stavka 3. članka 7. predviđa da dugoročni twinning savjetnik (izravno) prima naknadu za plaću iz proračuna projekta.\nSmatramo da bi se stavak 3. članka 7. trebao prilagoditi pravilima utvrđenim u Twinning Manual-u."]
[5,"HRVATSKA NARODNA BANKA","II. TWINNING,\nČlanak 9.","Pored kratkoročnog stručnjaka i voditelja projekta, predlažemo da se u stavcima 1., 3., 5. i 7.  članka 9. obuhvate i Mlađi voditelj projekta i Voditelj komponente.\n\nUočivši u dosadašnjoj praksi problem u tretmanu dnevne paušalne naknade iz stavka 2. članka 9., kao primitka, i to prije svega s poreznog aspekta, ukazuje se očitim da će i porezni tretman ovog primitka biti nužno urediti poreznim propisima.\n\nU stavku 4. članka 9. u tekstu je napravljena pogrešna referenca na troškove iz stavka 4. ovog članka. Ispravno bi bilo pozvati se na troškove iz stavka 3. ovog članka."]
[6,"HRVATSKA NARODNA BANKA","II. TWINNING,\nČlanak 10.","U pravilu, najveći dio sredstva za provedbu projekta najčešće osigurava EU dok u preostalom dijelu sredstva može osigurati i država korisnica. U tom smislu predlaže se nadopuniti stavak 1. članka 10.\n\nS obzirom da bi se, po prirodi stvari, stavak 3. mogao primjenjivati samo u situacijama kad u projektu sudjeluju korisnici državnog proračuna RH, ovom odredbom neće moći biti obuhvaćena tijela s javnim ovlastima koja sudjeluju u projektu.\nStoga se predlaže u članku 10. dodati novi stavak 4. koji bi glasio:\n\"(4) Odredba stavka 3. ovog članka ne primjenjuje se na tijela s javnim ovlastima koja nisu korisnici državnog proračuna\"."]
[7,"HRVATSKA NARODNA BANKA","II. TWINNING,\nČlanak 11.","Primjećujemo da Troškovi podrške provedbi projekta obuhvaćaju ono što se u Twinning Manual-u naziva \"Flat Rate\".\nKako pojam Troškovi podrške provedbi projekta nije definiran predlaže se definiranje istog u članku 2. stavku 1."]
[8,"HRVATSKA NARODNA BANKA","III. TAIEX,\nČlanak 14.","Uočivši u dosadašnjoj praksi problem u tretmanu dnevne paušalne naknade iz stavka 1. članka 14., kao primitka, i to prije svega s poreznog aspekta, ukazuje se očitim da će i porezni tretman ovog primitka biti nužno urediti poreznim propisima"]
[9,"Vlado Novaković","PRIJEDLOG ZAKONA O PROVEDBI PROJEKATA MEĐUNARODNE INSTITUCIONALNE SURADNJE EUROPSKE UNIJE I PROJEKATA TEHNIČKE POMOĆI,\nIV. PROJEKTI TEHNIČKE POMOĆI","Predlažem zamjenu naziva \"Projekti tehničke pomoći\" u Projekte stručne pomoći. Vidi komentar na članak 2."]
[10,"Vlado Novaković","V. ZAJEDNIČKE ODREDBE,\nČlanak 18.","Predlažem izmjenu: Čelnik tijela obvezan je odobriti voditelju projekta, dugoročnom twinning savjetniku, dugoročnom stručnjaku i kratkoročnom stručnjaku službeno putovanje radi izvršenja stručne misije u okviru projekta.  Predloženim će se izbjeći da čelnik tijela (odnosno svi nadređeni) zauzimaju subjektivan pristup prilikom odobravanja. Trenutno imamo takvu situaciju gdje nadređeni službenik odbije parafirati putni nalog na 0,00 kuna tako da putni nalog ne dođe do čelnika tijela na odobrenje. Subjektivan pristup je potrebno onemogućiti jer u protivnom ćemo imati istu situaciju kao i sada (netko odlazi uz putni nalog s troškovima, netko na putni nalog s 0,00 kuna, a netko mora tražiti odobrenje za korištenje  dana godišnjeg odmora."]
[11,"HRVATSKA NARODNA BANKA","V. ZAJEDNIČKE ODREDBE,\nČlanak 19.","Pored kratkoročnog stručnjaka i voditelja projekta, predlažemo da se u stavcima 1. i 2. članka 19. obuhvate i Mlađi voditelj projekta i Voditelj komponente."]
[12,"Vlado Novaković","VI. PRIJELAZNE I ZAVRŠNE ODREDBE,\nČlanak 20.","Predlažem dopunu i dodavanje novog stavka koji glasi: Iznimno od odredbe stavka 1. ovoga članka, Odredbe ovoga Zakona primjenjuju se i  na sve misije stručne pomoći u projektima čija je provedba započela prije stupanja na snagu ovoga Zakona. Na ovaj način dijelom bi se ispravila nepravda koja je počinjena."]